da da en da de cs da en et de da da da en en en da de cs da en et de da da da en en da da da da da da da da da da tk nb sv ca en en da da da da da cs nb da en sv fr da en nb da en da da da da da da da da da da da da da da da da de de en
Skrevet af Wobblybits den 23. september 2021 i Hovedretter, Nye opskrifter, Simremad
Jeg ved ikke med jer, men noget af det, jeg elsker allermest ved efteråret, er at lave den der slags simremad, der tager nul-komma-fem at forberede, og som derefter bare skal stå og passe sig selv i en gryde i hundrede år, indtil det er så mørt og lækkert, at det falder fra hinanden, bare jeg kigger på det 😍🤤
Altså den slags mad, som har allerbedst af at blive serveret med en røvlækker kartoffelmos, ris eller (for Kenneths vedkommende) pasta + en ordentlig røvfuld ost!
… Og hvis jeg sådan virkelig skal have mundvandsfremkaldende comfort food, kører jeg den altså hjem med – og hold nu fast, for det er seriøst 🤤🤤 – GRATINERET KARTOFFELMOS! 😎🙌🏻
Så med det sagt – LAD OS SPISE! 🥳
Forb. tid 30 min
Tilb. tid 3 t
1 stk. stort løg (eller 2 små)
500 gram oksekød i tern (okseinderlår eller klump)
1 spsk. frisk timian
1 spsk. frisk rosmarin
2 dåser hakkede tomater
100 gram Philadelphia Light
Salt og Easis Perfect Sød (eller sukker)
Hak løg og riv/pres hvidløg.
Skræl gulerødder og persillerødder og hak dem groft.
Steg løg og hvidløg af i en sauterpande (eller gryde) med olivenolie i 2-3 minutter.
Tilsæt gulerødder og persillerødder og steg videre i et par minutter.
Tilsæt oksetern og brun kødet i panden med grøntsagerne.
Tilsæt paprika, timian og rosmarin og rør godt rundt.
Hæld hakkede tomater i og tilsæt tomatpuré til panden og bland godt med de resterende ingredienser.
Opløs bouillonterninger i 1 liter vand og hæld i panden.
Lad retten simre under låg ved middel/lav varme i 3-4 timer. Rør undervejs, så det ikke brænder på i bunden. Tilsæt eventuelt mere vand, hvis det koger ud.
Når kødet er helt mørt, og det nærmest kan skæres over med en gaffel, tilsættes Philadelphia Light.
Smag til med salt og Easis Perfect Sød (eller sukker) og DONE!
Servér med pasta, ris eller kartoffelmos + frisk persille og revet parmesan.
Pastasalat med kylling, bacon og hjemmelavet karrydressing
Granola med kanel og æble
Jeg har længe gået med drømmen om vaskeægte at lave den her hjemmeside - et lille virtuelt opskriftsindeks, om du vil - så hermed! Ambitionen er, at siden her skal blive min legeplads (foruden den jeg har på Instagram), hvor jeg kan udforske, lege med og nørde min store forkærlighed for mad.